# Euroopan unionin C 157/14.

| | ISSN 1725-2490 |
| --- | --- |
| Euroopan unionin
  virallinen lehti | C 157 |
| | |
| Suomenkielinen laitos | Tiedonantoja ja ilmoituksia | 47. vuosikerta14. kesäkuu 2004 |

ISSN 1725-2490

Euroopan unionin

virallinen lehti

C 157

Suomenkielinen laitos

Tiedonantoja ja ilmoituksia

47. vuosikerta14. kesäkuu 2004

---

| Ilmoitusnumero | Sisältö | Sivu |
| --- | --- | --- |
| | I   Tiedonantoja |
| | Tilintarkastustuomioistuin |
| 2004/C 157/1 | Kertomus Euroopan unionin tulevaisuutta käsittelevän valmistelukunnan pääsihteerin laatimasta tilinpäätöksestä 31. joulukuuta 2003 päättyneeltä varainhoitovuodelta sekä valmistelukunnan pääsihteerin kommentit | 1 |

Ilmoitusnumero

Sisältö

Sivu

I   Tiedonantoja

Tilintarkastustuomioistuin

2004/C 157/1

Kertomus Euroopan unionin tulevaisuutta käsittelevän valmistelukunnan pääsihteerin laatimasta tilinpäätöksestä 31. joulukuuta 2003 päättyneeltä varainhoitovuodelta sekä valmistelukunnan pääsihteerin kommentit

1

| FI | |
| --- | --- |

FI

---

I Tiedonantoja

Tilintarkastustuomioistuin

| 14.6.2004 | FI | Euroopan unionin virallinen lehti | C 157/1 |
| --- | --- | --- | --- |

14.6.2004

FI

Euroopan unionin virallinen lehti

C 157/1

---

KERTOMUS

Euroopan unionin tulevaisuutta käsittelevän valmistelukunnan pääsihteerin laatimasta tilinpäätöksestä 31. joulukuuta 2003 päättyneeltä varainhoitovuodelta sekä valmistelukunnan pääsihteerin kommentit

(2004/C 157/01)

1.   Tämä tarkastuskertomus koskee Euroopan unionin tulevaisuutta käsittelevän valmistelukunnan rahoittamiseen tarkoitettua rahastoa. Rahasto perustettiin neuvostossa kokoontuneiden Euroopan yhteisöjen jäsenvaltioiden hallitusten edustajien 21 päivänä helmikuuta 2002 tekemällä päätöksellä 2002/176/EU (1). Jäsenvaltioiden hallitusten edustajat muuttivat edellä mainittua päätöstä 20 päivänä joulukuuta 2002 tehdyllä päätöksellä 2002/997/EU (2). Päätöksen 2002/176/EU voimassaoloa jatkettiin 1 päivästä tammikuuta 2003 valmistelukunnan työskentelyn päättymiseen asti ja enintään 31 päivään joulukuuta 2003.

2.   Tilintarkastustuomioistuin tarkasti rahaston hallinnointia koskevan tilinpäätöksen 31. joulukuuta 2003 päättyneeltä varainhoitovuodelta. Päätöksen 2002/176/EU 13 artiklan 1 kohdan mukaisesti talousarvion toteuttamisesta on vastannut valmistelukunnan pääsihteeri. Hänen vastuualueeseensa kuului myös tilinpäätöksen laatiminen ja esittäminen. Tilintarkastustuomioistuin laati asianomaisten kahden toimintavuoden tilinpäätösten perusteella yhteenvedon valmistelukunnan kaikista tuloista ja menoista. Yhteenveto esitetään taulukossa 1.

Taulukko 1

Yhteenveto valmistelukunnan tuloista ja menoista

| | 21. helmikuuta 2002—31. joulukuuta 2003 |
| --- | --- |
| Tulot |
| Allekirjoittaneiden toimielinten maksuosuudet | 4 000 000 |
| Pankkikorot | 88 524 |
| Tulot yhteensä | 4 088 524 |
| Maksetut ja aiheutuneet menot |
| Osasto I — Valmistelukunnan jäsenet ja henkilöstö | 1 084 777 |
| Osasto II — Käännökset ja julkaisut | 2 883 372 () |
| Menot yhteensä | 3 968 149 |
| Tulos | 120 375 |
| Lähde: Tilintarkastustuomioistuimen laatima yhteenveto, joka perustuu valmistelukunnan pääsihteerin esittämään tilinpäätökseen.
  Määrät esitetään pyöristettyinä kokonaisiin euroihin. |

21. helmikuuta 2002—31. joulukuuta 2003

Tulot

Allekirjoittaneiden toimielinten maksuosuudet

4 000 000

Pankkikorot

88 524

Tulot yhteensä

4 088 524

Maksetut ja aiheutuneet menot

Osasto I — Valmistelukunnan jäsenet ja henkilöstö

1 084 777

Osasto II — Käännökset ja julkaisut

2 883 372 ()

Menot yhteensä

3 968 149

Tulos

120 375

Lähde: Tilintarkastustuomioistuimen laatima yhteenveto, joka perustuu valmistelukunnan pääsihteerin esittämään tilinpäätökseen.

Määrät esitetään pyöristettyinä kokonaisiin euroihin.

3.   Tilintarkastustuomioistuin toimitti tarkastuksensa tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön muodostaman toimintaympäristön näkökulmasta. Tilintarkastustuomioistuin tarkasti kirjanpitoaineiston ja sovelsi muita tarpeelliseksi katsomiaan tarkastusmenetelmiä. Tarkastuksen avulla saatiin riittävä perusta jäljempänä esitettyä kantaa varten.

4.   Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 2003 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset.

5.   Vuoden 2003 lopussa tietyt käännöksiin ja julkaisuihin liittyvät menot olivat yhä maksattamatta, vaikka rahaston toiminnan lopettamiselle oli asetettu määräajaksi 31. joulukuuta 2003. Tästä syystä neuvoston pääsihteeristölle siirrettiin 655 368 euron määrä, joka perustui arvioon mainitun päivämäärän jälkeen maksettavista menoista. Neuvoston pääsihteeristö sitoutui huolehtimaan kyseisistä kuluista. Valmistelukunnan tilinpäätöksen lopullinen tulos saadaan selville vasta sen jälkeen, kun kaikki maksattamatta olevat menoerät on suoritettu. Tämä saattaa johtaa siihen, että on tarkistettava 120 375 euron määrää, joka oli tarkoitus maksaa takaisin yleiseen talousarvioon ja jakaa valmistelukunnan rahoitukseen osallistuneiden toimielinten kesken. Tilintarkastustuomioistuin palaa asiaan tarkastaessaan neuvoston tilit varainhoitovuodelta 2004.

Tilintarkastustuomioistuin on hyväksynyt tämän kertomuksen Luxemburgissa 13. toukokuuta 2004 pitämässään kokouksessa.

Tilintarkastustuomioistuimen puolesta

Juan Manuel FABRA VALLÉS

presidentti

---

(1)  EYVL L 60, 1.3.2002, s. 56.

1

(2)  EYVL L 349, 24.12.2002, s. 34.

2

(3)  Määrään sisältyvät kertomuksen kohdassa 5 mainitut 655 368 euroa.

3

---

VALMISTELUKUNNAN PÄÄSIHTEERIN KOMMENTIT

Pääsihteerillä ei ole kommentoitavaa tilintarkastustuomioistuimen huomautuksista.

---